lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv lv lv lv lv lv lv lv lv de zh lv de zh lv de zh sl sv lv es lv lv lv lv lv lv lv lv nl lv lt lv en nl gl lv lv lv lv lv lv nl en lv nl en lv nl en lv nl en eo nl ja eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavas hokejs U-20 pasaules čempionātā – ZZ.lv
Vārda dienas svin: Monika, Zilgma, Zilga
Ruslans Antropovs - 10.08.2022 - 6:11
Šonakt savu dalību Pasaules hokeja čempionātā jauniešiem līdz 20 gadu vecumam (U-20) uzsākusi Latvijas valstsvienība, kuras sastāvā ir daudz Jelgavas hokeja pārstāvju. Pirmajā spēlē pret Somiju vienīgos vārtus “nokārtoja” jelgavnieki – aizsargs Bogdans Hodass un uzbrucējs Klāvs Veinbergs.
Spēle pret Somijas junioriem, kuru sastāvā 80% no spēlētājiem ir draftēti Nacionālā Hokeja līgā (NHL), nesolījās viegla. Latvijas valstsvienībai labi padevās pirmā trešdaļa, bet otrajā pārliecinoši valdīja pretinieki. Trešajā noslēdzošā spēles nogrieznī iniciatīva pārgāja no vienas puses pie otras, bet noslēgumā pārliecinošāki bija somi, kuru komandas vidējais vecums par 1 gadu lielāks, nekā latviešiem. Pieredzes trūkums arī noveda pie zaudējuma ar rezultātu 1:6 (0:2; 0:2; 1:2).
Trešo trešdaļu Latvijas valstsvienība uzsāka vairākumā. Pēc Ģirta Silkalna piespēles, Jelgavā dzimušais aizsargs Bogdans Hodass atdeva piespēli savam novadniekam Klāvam Veinbergam, kurš to raidīja vārtu virzienā. Ripa trāpīja somu aizsarga celī un atrada ceļu uz pretinieku vārtiem.
Interesantākais, ka šī pasaules čempionāta valstsvienība ir plaši pārstāvēta ar Jelgavas hokeja pārstāvjiem, un tā ir pirmo reizi pilsētas hokeja vēsturē. Aplūkosim, kurš tad pārstāv mūsu pilsētu junioru prestižākajās hokeja sacensībās.
Saturs turpināsies pēc reklāmas.
Dans Ločemelis – jelgavnieks, JLSS audzēknis līdz 12 gadu vecumam, uzbrucējs. Pēdējās trīs sezonas Dans spēlē Zviedrijas jauniešu sistēmā. Spēlējis Latvijas U-18 un U-20 valstsvienībās. Latvijas hokejists, kuru šovasar draftēja NHL ar augstāko numuru. Ceturtajā kārtā ar Nr.119 viņu izvēlējās Bostonas “Bruins” komanda. Nākošgad spēlēs ASV spēcīgākās jauniešu hokeja līgas (USHL) komandā “Youngstown Phantoms”.
Bogdans Hodass – jelgavnieks, JLSS audzēknis līdz 17 gadu vecumam, aizsargs. Divas sezonas aizvadījis ārzemēs – Somijā un Kanādā. Spēlējis Latvijas U-18 un U-20 valstsvienībās.
Daniels Goršanovs – jelgavnieks, JLSS audzēknis, aizsargs. Šo sezonu uzsāka MHL komandā “HK Rīga”, bet pabeidza Jelgavas komandās – “Zemgale/LLU” un “Zemgale Juniors”, kurās abās izcīnīja Latvijas čempiona titulu.
Saturs turpināsies pēc reklāmas.
Daniels Andersons – Brocēnu hokeja skolas audzēknis, “Zemgale/LLU” un “Zemgale Juniors” spēlētājs, uzbrucējs. Pirms pārnākšanas uz Jelgavu, Daniels divas sezonas spēlēja hokeja skolas “Rīga” sistēmā. Kopā ar mūsu komandām noslēdza sezonu ar diviem Latvijas čempiona tituliem.
Artis Ābols – Latvijas U-20 valstsvienības, “Zemgale/LLU” un JLSS galvenais treneris. Artis ir viens no visvairāk pieredzes bagātajiem treneriem, kurš ir strādājis gan ar KHL komandām, gan ar Latvijas valstsvienību. Asistējis sešos pasaules čempionātos un vienās olimpiskajās spēlēs. Viņa vadībā Latvija izcīnīja prestižo Vācijas kausu. Pateicoties viņa darbam “Zemgale/LLU” pirmo reizi savā vēsturē izcīnīja Latvijas čempionu titulu.
Artūrs Āboliņš – Latvijas U-20 valstsvienības un “Zemgale/LLU” galvenā trenera asistents, JLSS treneris un audzēknis. Artūra visa dzīve ir saistīta ar Jelgavas hokeju. No audzēkņa līdz spēlētājam “Zemgale/LLU” un tad karjeras turpinājumus trenera amatā, audzinot jauno hokejistu paaudzi.
Saturs turpināsies pēc reklāmas.
Vēl noteikti ir jāpiemin pāris uzvārdi, kuri arī atstāja savu ieguldījumu Jelgavas hokejā.
Rūdolfs Gusts Lazdiņš – JLSS audzēknis līdz 16 gadu vecumam, vārtsargs. Rūdolfs šajā U-20 Pasaules čempionātā pilda trešā rezerves vārtsarga lomu. Sezonu uzsāka MHL komandā “HK Rīga”, bet pabeidza OHL – “Olimp/Venta 2002”, kura sastāvā pagājušā sezonā kļuva par Latvijas čempionu. Spēlējis arī Latvijas U-18 valstsvienībā.
Harijs Brants – Valmieras hokeja audzēknis, aizsargs. Jaunais, talantīgais aizsargs 2019. gadā tika draftēts uz Kvebekas junioru hokeja līgu Kanādā, kur aizvadīja vienu sezonu. Uzsākoties pandēmijai, viņš tika aizdots “Zemgale/LLU” un tās sastāvā izcīnīja Latvijas čempionāta sudraba godalgu. Spēlējis Latvijas U-18 un U-20 valstsvienībās.
Saturs turpināsies pēc reklāmas.
Pēteris Groms – Latvijas valstsvienības video treneris. Pēteris ir leģendāra persona Latvijas hokejā un aizvadītā sezonā viņš ir palīdzējis arī “Zemgale/LLU” izcīnīta čempionu titulu.
Agris Bricis – Latvijas valstsvienības ekipējuma menedžeris. Agris jau vairākas sezonas ik pa laikam ir palīdzējis “Zemgale/LLU” ar ekipējumu, bet vēl biežāk ir bildējis komandas spēles – foto ir viņa hobijs.
Pasaules čempionāts norisinās Kanādas pilsētā Edmontonā, NHL komandas “Oilers” mājas arēnā. Latvijas U-20 valstsvienības spēles ir iespējams vērot ar “GO3” servisa palīdzību tiešraidē vai ierakstā.
JSPS sezonas atklāšanas sacensībās krīt Jelgavas rekords (FOTO)
“Zemgale/LLU” piedzīvo zaudējumu Tamperē (VIDEO)
Pirmo reizi vēsturē Jelgavā aizvadīs UEFA Jaunatnes līgas spēli futbolā
Jelgavas čempioni skvošā pieaugušajiem – Jānis Plūme un Laura Gaigala
Izbraukumā jāiztur četras spēles piecās dienās
Džudo turnīrā Ādažos medaļas arī Sergeja Vasjkova audzēkņiem
Lai komentētu, jums jāpiesakās sistēmā.
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.